Mellom 1896 og 2015 hadde fjellet navnet Mount McKinley, oppkalt etter USAs 25. president, William McKinley. Det opprinnelige navn, som ble brukt frem til 1897, var Denali, som betyr «det høyeste» på koyukon, som er et av de nordathabaskiske språk. I 1980 ble Denali fjellets offisielle navn i Alaska. Etter et ønske fra Alaskas guvernør bestemte president Barack Obama at dette navnet skulle være offisielt i resten av USA fra den 31. august 2015. 20. januar 2025 ble det offisielle navnet endret tilbake til Mount McKinley, etter en beslutning tatt av president Donald Trump.